અહીં ઉલ્લેખનીય છે કે કેયુર અને નરેશ બંને જમીનની લે વેચના ધંધા સાથ સંકળાયેલા છે. કેયુર ઉર્ફે કાનજી વિરુદ્ધ તો નવસારી ટાઉન પોલીસ મથકમાં ચાર ગુનાઓ, જલાલપોર પોલીસ મથકમાં એક ગુનો અને કામરેજ પોલીસ મથકમાં પણ ગુનો દાખલ થયેલ છે. હાલ જ્યારે પોલીસે આ ખંડણી કેસમાં બે જણાની ધરપકડ કરી છે ત્યારે વધુ પુછપરછ દરમિયાન આ ષડયંત્રમાં વધુ નામો ખુલે તો નવાઇ નહીં. પોલીસે એમ પણ જણાવ્યું કે પ્રેમચંદ લાલવાણી પાસે ખંડણી માંગવાનાં અગાઉનાં કેસ સાથે આ નવા કેસનો સંબધ હજુ સુધી જણાયો નથી.